یام نیوز:
ییخیلان بینالارین داغینتیلاری آلتیندا چوخ سایدا آدام وار، بو سببله اؤلو سایسینین آرتماسیندان قورخولور.
نپالدا 7 وئرگول 8 بؤیوکلوگونده میدانا گلن زلزهلهده مین 900-دن چوخ آدام اؤلدو، 5 مینه یاخین آدام دا یارالانیب.
ییخیلان بینالارین داغینتیلاری آلتیندا چوخ سایدا آدام وار، بو سببله اؤلو سایسینین آرتماسیندان قورخولور.
ییخیلان بینالار آراسیندا یوز ایللر اؤنجهدن قالما معبدلر ده وار.
کاتماندودا تاریخی بیر قوللهنین زلزلهده یئرله بیر اولماسی نتیجهسینده تخمینن 200 نفر داغینتی آلتیندا قالدی.
بؤلگهده آختارما و خیلاص ائتمه ایشلری داوام ائدیر.
اؤلکهده سون 81 ایل ایچینده میدانا گلن بو ان بؤیوک زلزله، دونیانین ان یوکسک داغی اورستده ده اوچقون فلاکتینه یول آچدی، 17 داغچی حیاتینی ایتیردی.
زلزله قونشو اؤلکه هیندیستانلا بنگلادشده ده جان ایتکیسینه سبب اولدو.
هیندیستاندا 51، تبتده 17 و بنگلادشده ایکی نفر حیاتینی ایتیردی.
بو آرادا، زلزله فلاکتینین یاشاندیغی نپالا اؤلکهلردن یاردیم گؤندریلیر.
تورکیه، زلزلهنین آردیندان بؤلگهیه ایلک اعتابدا 25 نفرلیک آختارما قورتارما و 10 نفرلیک ساغلاملیق قروپو گؤندردی.
قروپ اؤزولری ایله مین پتو و 300 قیدا قوتوسو یاردیم وسایلینی فلاکت بؤلگهسینه آپاردی.
بو گون ده 45 نفرلیک آختارما و خیلاص ائتمه قروپو ایله بیر ساغلاملیق قروپونون داها حادثه یئرینه سوق ائدیلمهسی پلانلاشدیریلیر.
آمریکادا، نپالا اینسانی یاردیملار اوچون 1 میلیون دولار یاردیم ایله طبیعی فلاکت قروپونو گؤندررکن، هیندیستان، 4 تون اینسانی یاردیم داشییان بیر تییاره گؤندردی.
زلزله فلاکتی سببیله نپال حکومتینه باش ساغلیغی دیلهین ایران دا، احتیاج دویولان اینسانی یاردیملاری چاتدیرماغا حاضر اولدوغونو آچیقلادی.
pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab